બોદલાઈ ગામે સર્વે નં. 59 ક્ષેત્રફળ 1-38-51 ચોમી આવેલી વડિલોપાર્જીત ખેતીની જમીનમાં ગામના તલાટી શ્રેણીક ગુજ્જર અને કપરાડાના તલાટી દિવ્યેશ દોડિયાએ મિલીભગતમાં ખોટીરીતે પંચનામુ કરી જીઈબીના વીજપોલ નાંખવા સ્થળ ચકાસણી કર્યા વગર સહી કરી દીધી હતી. જે બાબતે અરજદાર મહેશ દોઢિયાએ વહીવટીતંત્રનું ધ્યાન દોરવા ઉચ્ચકક્ષાએ રજૂઆતો કરી હતી. છતાં આ ઘટનાને ત્રણ માસ વીતી જવા છતાં કોઈ નિવેડો ન આવતા ફરીવાર ડીડીઓ, કલેક્ટર, ટીડીઓ, મુખ્યમંત્રી અને ગ્રામ વિકાસ નિગમ ગાંધીનગરને આ બંને તલાટીઓ વિરૂધ્ધ કાયદેસરના પગલાં ભરવા લેખિત રજૂઆત કરી છે.